अब धार्मिक स्थलों राजमार्गों पर होगा योजनाओं का प्रचार
बूंदी | राज्यसरकार की भामाशाह स्वास्थ्य बीमा योजना की जानकारी आमजन तक पहुंचाने के लिए विभाग द्वारा विशेष अभियान चलाया जा रहा है। इसके तहत जिले के सभी प्रमुख धार्मिक स्थलों और उनकी और जाने वाले सभी राजमार्गों पर योजना का प्रचार-प्रसार किया जाएगा। इस संबंध में मिशन निदेशक नवीन जैन ने प्रदेश के सभी सीएमएचओ को निर्देश दिए हैं कि जिला स्तरीय अधिकारी अपने जिले के सभी प्रमुख बड़े धार्मिक स्थल एवं उनसे जुडे सभी राष्ट्रीय राजमार्ग और रास्तों की स्क्रीनिंग करेंगे। स्क्रीनिंग के दौरान टीम द्वारा जिले के सभी बड़े धार्मिक स्थलों और उस से जुडे सभी राष्ट्रीय राजमार्गों रास्तों की स्क्रीनिंग करेंगे। स्क्रीनिंग आईईसी गतिविधियों को ध्यान में रख कर की जाएगी। चिकित्सा विभाग की टीम धार्मिक स्थलों के आस-पास स्थित मकान, दुकानों दीवारों का चिह्निकरण करेंगे, ताकि योजना से संबंधित वॉल पेंटिंग, फ्लेक्स, होर्डिंग्स आदि लगाए जा सके। इसके लिए स्थानीय नगर निकाय एवं प्रशासन की सहायता भी ली जाएगी। सीएमएचओ डॉ. सुरेश जैन ने बताया कि संबंधित अधिकारियों को जिले में योजना का व्यापक स्तर पर प्रचार-प्रसार करने के लिए कार्ययोजना बनाने के निर्देश दिए गए है। योजना के प्रचार प्रसार की कार्ययोजना बनाकर निदेशालय को भेजी जाएगी, ताकि धार्मिक स्थलों पर आने वाले श्रद्घालुओं और आमजन को योजना का लाभ दिया जा सके।
hin_Deva hin_Deva